|  |  |  |  |
| --- | --- | --- | --- |
| **Tárgy:** | **Városstratégiai, Idegenforgalmi és Sport Bizottság rendkívüli NYILVÁNOS ülése** | | |
| **Helyszín:** | **Polgármesteri Hivatal I. emeleti nagyterem** | | |
| **Időpont:** | **2025. július 17-én 09:00 órakor** | | |
| **Jegyzőkönyv-**  **vezető:** | **Vidovics Renáta** | | |
| **Jelenléti ív** | **Név** | **Aláírás** | **Megjegyzés** |
|  | **tóth kálmán** |  | képviselő, a **bizottság elnöke** |
|  | **LUKÁCS DÁNIEL** |  | képviselő, a bizottság tagja |
|  | **NÉMETH ÁKOS** |  | képviselő, a bizottság tagja |
|  | **BOKÁNYI ADRIENN** |  | képviselő, a bizottság tagja |
|  | **PUTZ ATTILA** |  | képviselő, a bizottság tagja |
|  | **ILLÉS KÁROLY** |  | képviselő, a bizottság tagja |
|  | **KOPCSÁNDI JÓZSEF** |  | a bizottság tagja |
|  | **MELEG ZITA MÁRIA** |  | a bizottság tagja |
|  | **ASBÓTH KINGA** |  | a bizottság tagja |
|  | **NAGY ANDRÁS** |  | a bizottság tagja |
|  | **KOCSIS GERGŐ** |  | a bizottság tagja |

**ÁLLANDÓ MEGHÍVOTTAK**

|  |  |  |  |
| --- | --- | --- | --- |
|  | DR. NEMÉNY ANDRÁS |  | polgármester |
|  | DR. LÁSZLÓ GYŐZŐ |  | alpolgármester |
|  | HORVÁTH SOMA |  | alpolgármester |
|  | DR. HORVÁTH ATTILA |  | alpolgármester |
|  | DR. KÁROLYI ÁKOS |  | jegyző |
|  | BABICSNÉ DR. TŐKE ERZSÉBET |  | aljegyző |
|  | DR. GYURÁCZNÉ  DR. SPEIER ANIKÓ |  | Városüzemeltetési és Városfejlesztési Osztály vezetője |
|  | BONTI TAMÁS |  | Kommunális Iroda vezetője |
|  | KALMÁR ERVIN |  | Környezetvédelmi Iroda vezetője |
|  | DEMES EDIT |  | Beruházási Iroda vezetője |
|  | KAPOSINÉ DR. REMÉNYI VIOLA |  | Vagyongazdálkodási és Városfejlesztési Iroda vezetője |
|  | STÉGER GÁBOR |  | Közgazdasági és Adó Osztály vezetője |
|  | SÜTŐ GABRIELLA |  | Városi főépítész, a Főépítészi Iroda vezetője |
|  | VINCZÉNÉ DR. MENYHÁRT MÁRIA |  | Egészségügyi és Közszolgálati Osztály vezetője |
|  | CSAPLÁROS ANDREA |  | Savaria Történelmi Karnevál Közhasznú Közalapítvány elnöke, Savaria Megyei Hatókörű Városi Múzeum igazgatója |
|  | GRÜNWALD STEFÁNIA |  | Savaria Turizmus Nonprofit Kft. ügyvezetője |
|  | NÁDOR ISTVÁN |  | Vas Megyei Mérnöki Kamara elnöke |
|  | LITKEI TAMÁS |  | Vas Megyei Építész Kamara tagja, okl. építészmérnök |
|  | ÁGH ERNŐ |  | önkormányzati képviselő |
|  | GAYER HELGA |  | Polgármesteri Kabinet frakciótitkár |
|  | FRIEDL TAMÁS |  | SZMJV Német Önkormányzat  elnöke |
|  | DR. SZIKLAI BEÁTA |  | Szombathelyi Szlovén Önkormányzat elnöke |
|  | SZIRMAI RÓBERT |  | SZMJV Roma Nemzetiségi  Önkormányzat elnöke |
|  | JURASITS FERENC |  | Szombathelyi Horvát Nemzetiségi Önkorm. elnöke |

**NAPIRENDEK ELŐADÓI, MEGHÍVOTTAK**

|  |  |  |
| --- | --- | --- |
| **NÉV** | **ALÁÍRÁS** | **MEGJEGYZÉS** |
| Molnár Miklós ügyvezető (1.napirend) |  | Szombathelyi Távhőszolgáltató Kft. |
|  |  |  |
|  |  |  |
|  |  |  |
|  |  |  |

**Tóth Kálmán, a bizottság elnöke:** Köszönti a megjelenteket a bizottsági ülésen, 9:03 órakor megnyitja a rendkívüli, nyilvános ülést. Megállapítja, hogy 7 fővel határozatképes a bizottság. Putz Attila, Kocsis Gergő és Lukács Dániel előre jelezték a távollétüket, Bokányi Adrienn később érkezik. A kiküldött napirendben egy határozati javaslat, két napirendi pont szerepel. Jegyzőkönyv hitelesítőnek Németh Ákos bizottsági tagot kéri fel. Elrendeli a szavazást a napirendről.

A szavazásnál 7 fő bizottsági tag volt jelen.

A bizottság 7 igen szavazattal, ellenszavazat és tartózkodás nélkül az alábbi határozatot hozta:

**139/2025. (VII.17.) VISB számú határozat**

A Városstratégiai, Idegenforgalmi és Sport Bizottság napirendjét az alábbiak szerint fogadta el:

**I.**

**NYILVÁNOS ÜLÉS**

**1./ Javaslat a Szombathelyi Távhőszolgáltató Kft.-vel kapcsolatos döntések meghozatalára**

**Előadó:** Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

**Meghívott:** Molnár Miklós, a Szombathelyi Távhőszolgáltató Kft. ügyvezetője

**Felelős:** Tóth Kálmán, a bizottság elnöke

**Határidő:** azonnal

**I.**

**NYILVÁNOS ÜLÉS**

**1./ Javaslat a Szombathelyi Távhőszolgáltató Kft.-vel kapcsolatos döntések meghozatalára**  *(SAJÁT -2-es és 4-es számú melléklet - ülésen kiosztandó anyag)*

**Előadó:**  Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

**Meghívott:** Molnár Miklós, a Szombathelyi Távhőszolgáltató Kft. ügyvezetője

**Tóth Kálmán, a bizottság elnöke:** Egy darab napirendi pont van, Javaslat a Szombathelyi Távhőszolgáltató Kft-vel kapcsolatos döntések meghozatalára. Tisztelettel köszönti Molnár Miklós igazgató urat, akit felkér egy rövid összefoglaló ismertetésére.

**Molnár Miklós, a Szombathelyi Távhőszolgáltató Kft. ügyvezetője**: Megköszöni a Bizottság tagjainak, hogy biztosították a határozatképességet. Korábban tájékoztatást adott arról, hogy még két pályázati lehetőségük van, akkor jelezte, hogy szükség lesz egy rendkívüli bizottsági ülésre, hiszen a közgyűlési felhatalmazás alapján a Bizottság jogosult a végleges pályázat jóváhagyására. Ehhez szükséges volt, hogy a Megvalósíthatósági tanulmányok véglegesen elkészüljenek. Ezeket 15-16-án zárták. A tegnap délben kiküldött anyagból látható, tegnap írta alá. Alapvetően a szöveges részei döntően készen voltak, a kiküldött előterjesztésbe is a lényeges részeket beletették. A legfontosabb része a számítási anyagok, amik alátámasztják a pályázat sikerességét. Ezeket tegnap tudták zárni. A pályázatokról: összesen három pályázat van, amit június 18-án beadtak, jelen pillanatban nem tudnak róla semmit sem, ellenőrzés alatt van. Úgy volt, hogy aznap lezárják a pályázatot, óriási küzdelmek voltak, délután összeomlott a rendszer. Beadták délután háromkor a pályázatot. Egytől háromig vártak, hogy egyáltalán tudjanak valamit feltölteni, akkor úgy döntött, hogy beadják. Az előzetes információ az volt, hogy le fogják zárni, de a mai napig nem zárták le. Július 31-ig le kell zárni, és utána kezdődnek a hiánypótlások. Nagyon sokan úgy adták be, hogy csak minimális feltételekkel, hogy mindent, amit lehet hiánypótlásban fognak beadni. Meglátják, hogy mi lesz belőle. Ez volt a Váci meg az Olad összekötő, tehát a meglévő vezetékek cseréje. Ezzel az a fő probléma így, hogy csúszik az idő, úgy látja, ha sikeres lenne, hogy támogató okirat nem valószínű, hogy ebben az évben lesz, vagy nagyon nehéz elképzelni. Ha viszont nem lesz, akkor közbeszerzési eljárások miatt ennek a fizikai megvalósítása, mivel ezeket csak fűtési szezonok között lehetséges, nagyon nehéz lesz megcsinálni 2026-ban. Ha viszont 2026-ban nem lehet megcsinálni, és itt még bejön az ÉKM rendelet is, ami kötelezővé teszi, hogy be kell nyújtani és nyilatkoztatni kell a minisztériumot, hogy a közbeszerzést ők kívánják lefolytatni, - ismerős a városvezetésnek ez a történet -, akkor viszont 2027. Ha viszont 2027, akkor nem biztos, hogy 2026-os árak. Van egy csomó problémakör vele, de egyelőre az lenne a legfontosabb, hogy nyerjenek, ha nyernek, akkor utána nekik van feladatuk azzal, hogy annak a pénzügyi hátterét, hogy tudják biztosítani. Attól is függ, hogy mikor valósul meg. A második pályázat volt, a tavaly egyszer már elhíresült, nyert pályázatuk. Ami akkor adható be, ha az első lezárult, ez július 31.-e után lesz beadható. Ezt is komplett előkészítették. Ez tulajdonképpen a tavaly nyertes pályázatuk, a Mikesnek és a Szent Flóriánnak az összekötése. 1,5 km-es vezetékszakasz. Itt duplázni lehetne a biomassza típusú, tehát a megújuló felhasználást, valamint megszűnik a Szent Flóriánnak a sziget jellegű üzemmódja, ami csak gázalapú, viszont be van kötve a Mikesbe. Ez egy óriási előrelépés lenne, és egy nagy lépés lenne abban, hogy a hatékony távhővé válás feltételei megvalósuljanak. A hatékony távhővé válás meg azért kell, mert 2032-35-től 50%-ban megújulónak kell lenni, vagy kapcsoltnak kell lenni az előállított hőnek, és ez az összekötő vezeték nélkülözhetetlen, hogy tudják növelni a biomassza alapú hő előállítást, ami megújulónak számít. Ez tavaly egyszer nyert, aztán vissza lett vonva, bízik benne, hogy ez egy jó pályázat. A harmadik, ami másodikként kerül beadásra, ebben 21.-én, hétfőn nyílik meg a felület a kiírás szerint. Ez egy új biomassza fűtőmű a Mikes utcai telepükön. Erről azt kell tudni, hogy ott van egy több mint 20 éves biomassza fűtőmű, ez egy kicsit olyan, mint a Paks I., előbb-utóbb lejár a szavatossága és a működő képessége. Sokat költenek minden évben, hogy tudjon működni. Nagyon fontos, hogy legyen megújuló a hő előállításban. A jövő szempontjából nagyon fontos lenne ez a biomassza fűtőmű. Ez 2017-ben már engedélyes tervvel rendelkező biomassza fűtőmű, ez jól mutatja, hogy hány éve küzd a távhő azzal, hogy ez egy sikeres projekt lehessen. Azt gondolja, hogy mind a három pályázat önmagában szakmailag, ha kategorizálnák az országos pályázatokat mindegyik első kategóriás. Lehet, hogy hibáznak valamiket, vagy jogilag lehet benne találni valamit. Azt gondolja, ha normál elbírálás van, akkor mind a három elméletileg nyertes pályázat kéne, hogy legyen, mert szakmailag nagyon magas szinten vannak. Olyan szempontból is, hogy az elérhető pontozásos rendszerben nagyon magas pontszámokat kell, hogy kapjanak. Majd meglátják, hogy a bírálat során milyen problémák vetődnek még fel. Arra törekedtek, hogy ne kellejen még egy stratégiai bizottsági ülést tartani, hanem megpróbálták úgy összeállítani, hogy eggyel ezt tudják lezárni. Ez a Távhőnek is fontos, de Szombathely lakosságának óriási mértékben fontos, annak a 30 ezer embernek, aki távfűtött lakásban él. Jelentős részének egy óriási előrelépés lenne a jövőre nézve. Ki lehetne alakítani egy olyan távhő rendszert, ahol azt lehetne mondani, hogy 5-10 év távlatában nem lehet ráismerni a jelenlegire. Beleértve az egyéb, kapcsolt energiatermeléssel kapcsolatos folyamatban lévő fejlesztéseket, amelyeket a partnereik csinálnak a különböző telephelyeiken. Annyit kell tudni, hogy a Vízöntő utcai telephelyre lehet, hogy az E.on is bead egy pályázatot, az pedig a kapcsolt gázalapú alapvetően villamos energiatermelés van gázmotorból és a kapcsolt hőt ők megveszik és értékesítik. Ez is megújulónak számít részben. Ennek a hatékonyabb kihasználása érdekében az E.on egy energiatárolóra akar pályázatot benyújtani, amit természetesen támogatnak, mert akkor több megújulót tudnának átvenni, ha tud valamennyit tárolni belőle. Tehát ilyen típusú fejlesztéseik vannak. Összességében a biomassza fűtőmű egy rendkívül fontos pont lenne a jövő szempontjából a város távhő működési rendszereinek fejlesztése érdekében.

*Bokányi Adrienn, bizottsági tag megérkezett az ülésre.*

*Így a tagok száma 8 főre változott*

**Németh Ákos képviselő, a bizottság tagja**: Onnan kezdené, hogy miért is jó a távhő rendszer, miért szeretik. Gyakorlatilag a szombathelyi lakosság 1/3-a távhő rendszerrel oldja meg a fűtését, ami egy nagyon előnyös helyzet fenntarthatósági szempontból, hiszen egy sokkal hatékonyabb rendszer, mintha mindenki egyénileg oldja meg. Illetve légszennyezés szempontjából is sokkal jobb helyzetben vannak. Ahogy elnök úr is elmondta, van lehetőség arra, hogy nagyon sok embernek a fűtését viszonylag hamar átállítsák fenntartható módra. Ez a jó az egész távhő rendszerben. Úgy gondolja, hogy ez a két fejlesztés, ha megvalósul, olyan hatalmas előrelépés lenne az egész rendszer szempontjából, ami minden szombathelyinek elemi érdeke. Ez legalább 20 éves elképzelés, maga az, hogy összekötni a Szent Flóriánon található részt, becsatolni az egész körbe. Nagyon szorít, bízik benne, hogy ez meg tud valósulni. Köszöni a munkát.

**Kopcsándi József, a bizottság tagja:** Több alkalommal volt lehetősége a Távhőnek ezen projektjével foglalkozni, hiszen ez nem újkeletű pályázatkészítés volt, hanem évekkel ezelőtt indult a pályázat előkészítése. Akkor is azt mondta, hogy ez egy nagyon kiváló lehetőség arra, hogy Szombathely távhőszolgáltatása megújuljon. Azt is lehetne mondani, hogy történelmi jelentőségű, mert ilyen volumenben nem volt még lehetőség arra, hogy a távhőszolgáltatás megújuljon. Annak figyelembe vételével, hogy amit Németh Ákos képviselő úr elmondott, egyetértek teljes mértékben. Még annyit, hogy ez értelem szerűen költségcsökkentéssel is jár, a drágább energiahordozóknak a kiváltására is alkalmas például a biomassza erőműnek a kérdése is. Ugyanakkor azt is el kell mondania, hogy jogszabályi kötelezettségeknek a teljesítése végett is fontos ez a fejlesztés, eleget kell tenni a következő időszakban az energiamixen belüli megújuló energiaforrásoknak a minimum 50%-os elérésére. Azt gondolja, hogy jó úton halad a Szombathelyi Távhőszolgáltató Kft.. Kiváló szakemberek dolgoznak ott, kiváló együttműködésben, nagyon jó anyagot tettek le. Bízik abban, hogy a pályázat sikeres lesz. Ez a távhőszolgáltatás primer oldalát érintő fejlesztés, arról nem szabad elfeledkezni, hogy van egy másik oldala is. A lakossági oldal fogadóképessége, fogadókészsége, a szabályozható energiafelhasználása, a mérhető energiafelhasználás oldala. Ez nyilván a jövő zenéje lesz, annak függvényében, hogy egy két év múlva jelentős mértékben megdrágul az energiafelhasználás. A távhő szolgáltatásnak a díja lakossági oldalról nem mindegy, hogy milyen lakossági fogadtatása van technikailag. Át kell állni nyílván az egy csövesről a két csövesre, a függőlegesről a vízszintesre. Ezek komoly kérdések. A SZOVA igazgatósága is tárgyalt már ezekről a dolgokról és a Városháza is tájékoztatva van. Ezekkel a kérdésekkel is foglalkozik az Önkormányzat, próbál előbbre jutni ezekben a kérdésekben is. A társasházak kiértesítése, a társasházakkal való kapcsolatfelvétel folyamatban van. Nyílván a Távhőszolgáltató vállalat is meg fog tenni mindent annak érdekében, hogy lehetőleg zökkenő mentesebben megtörténjenek esetlegesen az átállások. Attól viszont, úgy gondolja, hogy nem kell tartani, hogyha meg is emelkedik a távhőszolgáltatás díja egy-két éven belül, másfél –két éven belül biztosan, hogy a Távhőszolgáltató hálózatáról leválnak társasházak, mert megítélésük szerint nekik ez gazdaságilag nem lenne előnyös. Továbbra is a távhőszolgáltatást priorizálja.

**Németh Ákos képviselő, a bizottság tagja**: A kiküldött anyagban is bent van, de szeretné kihangsúlyozni, hogy gyakorlatilag minden stratégiai dokumentumuk harmonizál, minden dokumentumukban bent van ez a két fejlesztés, így a SZECAP-ban, az FVS-ben és volt egy közös projektjük a Távhővel, ez az EUCF projekt, és eben is kiemelt szerepet kapott. Ahogy Kopcsándi bizottsági társa is elmondta, gyakorlatilag egy olyan komplex elképzelést hoztak ebben a projektben létre, ahol egyrészt próbálják a hatékonyságot növelni, ami kapacitás felszabadulást jelentene, másrészben ezt a felszabadult kapacitásokat megpróbálják becsatornázni az eddig nem csatlakozott társasházakba. Ez tényleg egy abszolút lehetőség.

**Molnár Miklós, a Szombathelyi Távhőszolgáltató Kft. ügyvezetője**: Köszöni az elismerést. Bővítés szempontjából, közel 500 lakást fognak rákötni a következő egy-két-három évben. Ezek már részben aláírt megállapodásokon alapulnak, hogy épülő társasházak folyamatosan kötnek rá. Nyílván azokon a helyeken, ahol azt gondolják, hogy jó. Elsősorban a Kenyérvíz utca környékén, a Mikeshez közel. Ez megújuló alapú, tehát a társasházaknak jó. Úgy tűnik, hogy az oladi lakótelepen épülő új társasházak rákötnek, valamint az Irottkő utcában is. A volt Latex területén folytatódik a fejlesztés, az is valószínűleg távhős lesz. Szó van a Huszár úti laktanya részének teljes egészében történő távhőre való csatlakozásáról, valamint az SZTK távhővel való működéséről. Folyamatban van nagyon sok minden. Azok a fejlesztések, amik vannak, azok fontosak lennének a jövő szempontjából. Teljes várost érint a három pályázat. A vezetékcserék a Vízöntő által ellátott területeket érintik jelentősen a jövő szempontjából, a másik kettő pedig a déli városrészt érinti. Illetve, bejön a város közepéig, ezt feljebb tudják tolni, ha bejön egy új biomassza fűtőmű. Ez egy komplex fejlesztési és jövőbeni bővítési lehetőségeket is jelentene.

**Tóth Kálmán, a bizottság elnöke:** Több kérdést, észrevételt nem lát. A vitát lezárja. Az egy darab napirendi ponton belül kettő darab határozati javaslat van, hiszen a két pályázat külön-külön van. Először a 01-es kódszámú pályázatnak a beadását teszi fel szavazásra

A szavazásnál 8 fő bizottsági tag volt jelen.

A bizottság 8 igen szavazattal, ellenszavazat és tartózkodással nélkül az alábbi határozatot hozta:

**140/2025. (VII.17.) VISB számú határozat**

1./ A Városstratégiai, Idegenforgalmi és Sport Bizottság a Közgyűlés 384/2024. (XII. 19.) Kgy. sz. határozatában kapott felhatalmazása alapján jóváhagyja, hogy a Szombathelyi Távhőszolgáltató Kft. természetes monopóliumként pályázatot nyújtson be a Nemzeti Energetikai Ügynökség Zrt. által kiírt 2025/MA/TÁVHŐ/01 kódszámú felhívásra az előterjesztés 2. számú mellékletét képező Megvalósíthatósági tanulmánnyal megegyezően.

2./ A Bizottság jóváhagyja, hogy amennyiben a pályázat elutasításra kerülne, de még szabad forrás rendelkezésre áll, úgy ezen finanszírozási számítás módszer alapján, – az előterjesztés 2. számú mellékletével megegyező tartalommal – ismételten pályázatot nyújtson be a Szombathelyi Távhőszolgáltató Kft. Ebben az esetben a szükséges önrész biztosítását a Társaság saját forrásból vállalja.

**Felelős:** Dr. Nemény András polgármester

Horváth Soma alpolgármester

Tóth Kálmán, a Városstratégiai, Idegenforgalmi és Sport Bizottság elnöke

/végrehajtásért:

Dr. Gyuráczné dr. Speier Anikó, a Városüzemeltetési és Városfejlesztési Osztály vezetője

Molnár Miklós, a Szombathelyi Távhőszolgáltató Kft. ügyvezetője

Kovács Cecília, a SZOVA NZrt. vezérigazgatója/

**Határidő:** azonnal

**Tóth Kálmán, a bizottság elnöke:** A 02-es kódszámú pályázatról szóló határozati javaslatot teszi fel szavazásra

A szavazásnál 8 fő bizottsági tag volt jelen.

A bizottság 8 igen szavazattal, ellenszavazat és tartózkodással nélkül az alábbi határozatot hozta:

**141/2025. (VII.17.) VISB számú határozat**

1./ A Városstratégiai, Idegenforgalmi és Sport Bizottság a Közgyűlés 384/2024. (XII. 19.) Kgy. sz. határozatában foglalt felhatalmazása alapján jóváhagyja, hogy a Szombathelyi Távhőszolgáltató Kft. pályázatot nyújtson be a Nemzeti Energetikai Ügynökség Zrt. által kiírt 2025/MA/TÁVHŐ/02 kódszámú felhívásra az előterjesztés 4. számú mellékletét képező Megvalósíthatósági tanulmánnyal megegyezően.

2./ A Bizottság a pályázat támogatási igényének meghatározására az úgynevezett finanszírozási hiány módszert hagyja jóvá. A Szombathelyi Távhőszolgáltató Kft. 100 %-nál alacsonyabb finanszírozási hiány esetén köteles gondoskodni a pályázati önerőről.

**Felelős:** Dr. Nemény András polgármester

Horváth Soma alpolgármester

Tóth Kálmán, a Városstratégiai, Idegenforgalmi és Sport Bizottság elnöke

/végrehajtásért:

Dr. Gyuráczné dr. Speier Anikó, a Városüzemeltetési és Városfejlesztési Osztály vezetője

Molnár Miklós, a Szombathelyi Távhőszolgáltató Kft. ügyvezetője

Kovács Cecília, a SZOVA NZrt. vezérigazgatója/

**Határidő:** azonnal

**Tóth Kálmán, a bizottság elnöke:** Mindenkinek megköszöni a munkát. Kiegészítésképpen hozzáteszi, hogy mindkét határozati javaslat tartalmazza, hogy amennyiben nem nyer és önerőt igényel, azt a TÁVHŐ a saját forrásából fogja állni. A nyilvános ülést 9:22 órakor berekeszti.

Szombathely, 2025. július 17.

(: **Németh Ákos**:) (: **Tóth Kálmán** :)

a bizottság tagja a bizottság elnöke

(Aláírva: ) (Aláírva: )